./data/phi0914/phi00121/phi0914.phi00121.perseus-lat1.xml
Titus Livius (Livy)
quidam congregatis ad ripam elephantis       tradunt ferocissimum ex iis inritatum ab rectore suo, cum refugientem in aquam       nantem  sequeretur, traxisse gregem, ut quemque timentem altitudinem destitueret       vadum,  impetu ipso fluminis in alteram ripam rapiente  ceterum magis       constat ratibus traiectos;  id ut tutius       consilium ante rem foret, ita acta re ad fidem pronius est  ratem unam ducentos longam pedes, quinquaginta latam a terra in amnem       porrexerunt, quam, ne secunda aqua deferretur, pluribus validis retinaculis       parte superiore ripae religatam pontis in  modum humo iniecta       constraverunt, ut beluae  audacter velut per solum ingrederentur  altera ratis aeque lata, longa pedes centum, ad traiciendum flumen       apta, huic copulata est; tum  elephanti per stabilem ratem tamquam viam praegredientibus feminis acti;       ubi in minorem applicatam transgressi sunt,        extemplo resolutis quibus leviter adnexa erat vinculis, ab actuariis aliquot       navibus ad alteram ripam pertrahitur  ita primis expositis alii       deinde repetiti ac traiecti sunt  nihil sane trepidabant, donecdone continenti velut ponte agerentur; primus erat pavor cum soluta ab       ceteris rate in altum raperentur  ibi urgentes inter se cedentibus extremis ab aqua trepidationis  aliquantum edebant, donecdone quietem ipse timor circumspectantibus aquam fecisset  excidere etiam saevientes quidam in       flumen; sed pondere ipso stabiles deiectis rectoribus quaerendis pedetemptim       vadis in terram evasere